Esther Edler

Esther Tomine Edler (født Sørensen 18. oktober 1884 i Glemmen, død 22. oktober 1908 i Kristiania) var en norsk skuespillerinne.

Esther Edler var datter av skipsreder og skipsfører Jacob Edler Sørensen og Gerhardine Teresie Terjesen. Hun var gift med skuespilleren Peter Sigurth (1881-1949), og kaltes også Ester Sigurdt Abrahamsen.

Hun var sesongen 1905-1906 tilknyttet Centralteatret, hvor hun blant annet gestaltet den ferme og litt nesevise tjenestepikens rolle i Bissons & Mars' ville farse Skilsmissens overraskelser. Sesongen etter reiste hun på turné med Dore Lavik, der hun blant annet spilte rollen som Gerd i Brand av Ibsen og medvirket i Jomfru Trofast av Vilhelm Krag, og i stykket Lynggaard & Co. av Hjalmar Bergstrøm.

Roller i utvalg 
Tjenestepike i Skilsmissens overraskelser av Bisson (Centralteatret, 1905)
Gerd i Brand av Ibsen.

Kilder

Referanser 

Norske skuespillere
Personer fra Fredrikstad kommune